ddrg/super_eurlex huggingface dataset:
Forslag til Rådets forordning om ændring af forordning (EØF) nr. 3950/92 om en tillægsafgift på mælk og mejeriprodukter (95/C 142/10) KOM(95) 147 endelig udg. - 95/0096(CNS)

(Forelagt af Kommissionen den 21. april 1995)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 43,

under henvisning til forslag fra Kommissionen,

under henvisning til udtalelse fra Europa-Parlamentet, og

ud fra følgende betragtning:

Situationen i henholdsvis Italien og Grækenland er blevet underkastet en særlig undersøgelse for at kontrollere, om forhøjelserne af den samlede garantimængde, der er fastsat i artikel 3 i Rådets forordning (EØF) nr. 3950/92 (1) for disse to medlemsstater, kan opretholdes i 1995/96 og de følgende år; Kommissionen har forelagt Rådet for Den Europæiske Union og Europa-Parlamentet en rapport om anvendelsen af mælkekvoteordningen i Italien og Grækenland; Kommissionen kan på grundlag af rapporten drage den slutning, at de to medlemsstater som helhed har overholdt Rådets betingelser for mælkekvoteordningens anvendelse og, for Italiens vedkommende, betingelserne for anvendelsen af reserven på 347 701 tons -

UDSTEDT FØLGENDE FORORDNING:

Artikel 1

I artikel 3, stk. 2, i forordning (EØF) nr. 3950/92 foretages følgende ændringer:

1) I fjerde afsnit udgår sidste punktum.

2) Som nyt afsnit indsættes:

»Den forhøjelse af de samlede leverancer, der blev indrømmet Grækenland og Italien for perioden 1994/95, stadfæstes fra perioden 1995/96.«

Artikel 2

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Den anvendes fra den 1. april 1995.

Denne forordning er bindende i alle enkeltheder og gælder umiddelbart i hver medlemsstat.

(1) EFT nr. L 405 af 31. 12. 1992, s. 1. Forordningen er senest ændret ved forordning (EF) nr. 630/95 (EFT nr. L 66 af 23. 3. 1995, s. 11).
Ændret forslag til Rådets forordning (EF) om en ordning for godtgørelse af fjernområdernes meromkostninger ved afsætning af visse fiskerivarer fra Azorerne, Madeira, De Kanariske Øer og det franske oversøiske departement Gyuana (95/C 163/09) KOM(95) 178 endelig udg. - 94/0255(CNS)

(Forelagt af Kommissionen i henhold til EF-traktatens artikel 189 A, stk. 2, den 16. maj 1995)

Forslaget ændres således:

Foran første betragtning indsættes en ny betragtning:

Der er til traktaten om Den Europæiske Union knyttet en erklæring om regionerne i Fællesskabets yderste periferi;

Betragtning 4a (ny)

nær- og kystfiskeriet er af væsentlig social og økonomisk betydning i Den Europæiske Unions fjernområder;

Betragtning 4b (ny)

det er nødvendigt at rationalisere fiskeriindsatsen, for at bestandene kan blive forvaltet hensigtsmæssigt: her bør der navnlig tages hensyn til den forskning af høj teknisk standard, som udføres i forskellige videnskabelige institutter i fjernområderne;

Artikel 2, stk. 1a (ny)

Hvis den fangst, der tages af fartøjer, som er registreret i havnene på Azorerne eller Madeira, ikke når op på den årlige kvote på 15 000 tons, kan de pågældende erhvervsdrivende anvende tun fra andre medlemsstater.

Artikel 3a (ny)

De i denne forordning fastsatte aktioner omfatter producenter, ejere af fartøjer, som er registreret i havne i de i artikel 1 nævnte regioner, og som udøver deres virksomhed i disse regioner, eller sammenslutninger af sådanne personer, samt erhvervsdrivende i forarbejdningssektoren, der må bære de meromkostninger, som er forbundet med afsætningen af de i forordningen nævnte produkter på grund af områdernes afsides beliggenhed.

Artikel 5

Kommissionen forelægger hvert tredje år, første gang den 1. januar 1998, Europa-Parlamentet, Rådet, Det Økonomiske og Sociale Udvalg og Regionsudvalget en rapport om gennemførelsen af de i denne forordning fastsatte foranstaltninger sammen med eventuelle forslag til ændringer, der måtte være nødvendige, for at de i artikel 1 nævnte mål kan nås.
Forslag til Europa-Parlamentet og Rådets direktiv om ændring af Europa-Parlamentets og Rådets direktiv 95/2/EF om andre tilsætningsstoffer til levnedsmidler end farvestoffer og sødestoffer (95/C 163/08) (Tekst af betydning for EØS) KOM(95) 177 endelig udg. - 95/0114(COD)

(Forelagt af Kommissionen den 16. maj 1995)

EUROPA-PARLAMENTET OG RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 100 A,

under henvisning til forslag fra Kommissionen,

under henvisning til udtalelse fra Det Økonomiske og Sociale Udvalg,

i henhold til fremgangsmåden i traktatens artikel 189 B,

under henvisning til Rådets direktiv 89/107/EØF af 21. december 1988 om indbyrdes tilnærmelse af medlemsstaternes lovgivning om tilsætningsstoffer, som må anvendes i levnedsmidler (1), som ændret ved direktiv 94/34/EF (2), særlig artikel 3, stk. 2, og

ud fra følgende betragtninger:

Alternativt raffineret carrageenan er et nyt levnedsmiddeltilsætningsstof, som der er konstateret et teknologisk begrundet behov for brug af i levnedsmidler;

det er nødvendigt at ændre listen over tilladte tilsætningsstoffer i Europa-Parlamentets og Rådets direktiv 95/2/EF (3) om andre tilsætningsstoffer til levnedsmidler end farvestoffer og sødestoffer, således at anvendelse af det nye tilsætningsstof bliver tilladt;

Den Videnskabelige Komité for Levnedsmidler er blevet hørt;

der vil blive fastsat renhedskriterier efter fremgangsmåden i artikel 11 i direktiv 89/107/EØF -

UDSTEDT FØLGENDE DIREKTIV:

Artikel 1

Der tilføjes følgende tilsætningsstof i bilag I til direktiv 95/2/EF:

>TABELPOSITION>

Artikel 2

Medlemsstaterne sætter de nødvendige love og administrative bestemmelser i kraft for at efterkomme dette direktiv senest den 25. september 1996, således at handel med og anvendelse af produkter, der opfylder kravene i direktivet, tillades.

De underretter straks Kommissionen herom.

Når medlemsstaterne vedtager disse love og administrative bestemmelser, skal de indeholde en henvisning til dette direktiv, eller de skal ved offentliggørelsen ledsages af en sådan henvisning. De nærmere regler for denne henvisning fastsættes af medlemsstaterne.

Artikel 3

Dette direktiv træder i kraft på syvendedagen efter offentliggørelsen i De Europæiske Fællesskabers Tidende.

Artikel 4

Dette direktiv er rettet til medlemsstaterne.

(1) EFT nr. L 40 af 11. 2. 1989, s. 27.

(2) EFT nr. L 237 af 10. 9. 1994, s. 1.

(3) EFT nr. L 61 af 18. 3. 1995, s. 1.
Ændret forslag til Rådets forordning (EF) om udvidelse af anvendelsen af den forhøjelse af de samlede mængder, der for perioderne 1993/94 og 1994/95 blev besluttet for Grækenland, Spanien og Italien under ordningen med en tillægsafgift på mælk og mejeriprodukter, til også at gælde for perioderne 1991/92 og 1992/93 (95/C 157/06) KOM(95) 146 endelig udg. - 95/0023(CNS)

(Forelagt af Kommissionen i henhold til EF-traktatens artikel 189 A, stk. 2, den 21. april 1995)

I overensstemmelse med artikel 189 A, stk. 2, i traktaten om oprettelse af Det Europæiske Fællesskab ændres KOM(95) 19 endelig udg. således:

1) Følgende indsættes som anden betragtning:

»for at sikre, at ordningen med tillægsafgift overholdes i Italien og Spanien, besluttede Rådet at yde EF-støtte til at gennemføre programmer for ophør med mælkeproduktion; aftalerne herom bør være retligt bindende -«

2) Følgende indsættes som artikel 2:

»Artikel 2

Af de beløb, Italien og Spanien skylder Fællesskabet for tillægsafgiften på mælk og mejeriprodukter for årene 1989, 1990, 1991, 1992 og 1993, finansieres der under de nationale programmer for ophør med mælkeproduktion højst en mængde på:

- 202 000 tons i Italien

- 287 430 tons i Spanien.

Godtgørelsen må højst udgøre 51 ECU pr. 100 kg af den frigjorte individuelle referencemængde.

Finansieringen af betalingerne betragtes som en intervention til regulering af landbrugsmarkederne, jf. artikel 3 i forordning (EØF) nr. 729/70.«

3) Artikel 3 affattes således:

»Artikel 3

Denne forordning træder i kraft på tredjedagen efter offentliggørelsen i De Europæiske Fællesskabers Tidende. Artikel 2 anvendes dog fra den 1. april 1993.

Denne forordning er bindende i alle enkeltheder og gælder umiddelbart i hver medlemsstat.«
KOMMISSIONEN FOR DE EUROPÆISKE FÆLLESSKABER 
Bruxelles, den 04.07.1995 
KOM(95) 330 endelig udg. 
Forslag til 
RÅDETS FORORDNING (EF) 
om ændring af forordning (EF) nr. 2472/94 om en midlertidig ophævelse af visse dele af 
embargoen over for Den Føderative Republik Jugoslavien (Serbien og Montenegro) 
(forelagt af Kommissionen) 

BEGRUNDELSE 
Dette forslag baserer sig på en formodning om, at Sikkerhedsrådet eventuelt træffer 
beslutning om at forlænge suspensionen af visse elementer i embargoen mod 
Forbundsrepublikken Jugoslavien (Serbien og Montenegro) ud over den 5/7/95 , som 
det gjorde det ved resolution 970 (1995). 
Kommissionen agter på ingen måde med dette forslag at foregribe Sikkerhedsrådets 
beslutning, men den ønsker at sætte Rådet i stand til i tide at vedtage den forordning, som 
vil blive nødvendig til gennemførelsen af en eventuel beslutning fra Sikkerhedsrådets 
side. Hvis Rådet er i stand til i tide at vedtage forslaget, vil der ikke blive behov for 
anvendelse af en retsakt med tilbagevirkende kraft med de dermed forbundne velkendte 
følger. 
Hvis Sikkerhedsrådet beslutter ikke at forlænge nævnte suspension, skal Kommissionens 
forslag betragtes som værende trukket tilbage. 
A 
RÅDETS FORORDNING (EF) tir. /95 
af 
om ændring af forordning (ÊF) rir. 2472/94 om én riiidlértidig ophævelse af visse delè af 
embargoen over for Deri Føderative Republik Jugoslavien (Serbien og Montenegro) 
RÀDEÎ FOR DEM EUROPÆISK! UlflON HAR -
under henvisning til traktaten dril oprettelse af Det Europæiske Fællesskab, særlig 
artikel 228 A, 
under henvisning til Rådets afgørelse 95/.. ./FtJSP af 1995 om deri fælles holdning 
fastlagt på grundlag af artikel 3.2 i traktaten om Den Europæiske Union vedrørende 
forlængelse af gyldigheden af suspensionerne af Visse restriktioner i samhandelen med 
Den Føderative Republik Jugoslavien (Serbien og Montenegro) 0, som De Forenede 
Nationers Sikkerhedsråd har triiffet afgørelse om véd résolution (1995), 
under henvisning til forslag fra Kommissionen, og 
ud fra følgende betragtninger: 
De Forenede Nationers Sikkerhedsråd har besluttet, at de restriktioner og andre 
foranstaltninger, der er nævnt i § I i déts resolution 943 (Î994), vil blive suspenderet i en 
periode på dage; 
under disse forhold skal Fællesskabet tilpasse sin bestående lovgivning i 
overensstemmelse hermed, særlig fbrofdriing (ÈF) 
nr. 2472/94 2-
UDSTEDT FØLGENDE FORORDNING: 
1) Se sid« i denne Tidende 
2) ÉFf nr- L 266 af 15.10.1994, s. 8. 
Artikel 1 
Artikel 7, stk. 2, i forordning (EF) nr. 2472/94 affattes således: 
" Den anvendes indtil den 1995. " 
Artikel 2 
Denne forordning træder i kraft på dagen for offentliggørelsen i De Europæiske 
Fællesskabers Tidende. 
Den anvendes fra den 5 juli 1995. 
Denne forordning er bindende i alle enkeltheder og gælder umiddelbart i hver 
medlemsstat. 
Udfærdiget i Bruxelles, den 
3 
ISSN 0254-1459 
KOM(95) 330 endelig udg. 
DOKUMENTER 
DA U 
Katalognummer : CB-CO-95-361-DA-C 
ISBN 92-77-91468-8 
Kontoret for De Europæiske Fællesskabers Officielle Publikationer 
L-2985 Luxembourg 
1
Forslag til Rådets direktiv om ændring af direktiv 90/675/EØF om fastsættelse af principperne for tilrettelæggelse af veterinærkontrollen for tredjelandsprodukter, der føres ind i Fællesskabet (95/C 185/07) (Tekst af betydning for EØS) KOM(95) 254 endelig udg. - 95/0141(CNS)

(Forelagt af Kommissionen den 9. juni 1995)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab, særlig artikel 43,

under henvisning til forslag fra Kommissionen,

under henvisning til udtalelse fra Europa-Parlamentet,

under henvisning til udtalelse fra Det Økonomiske og Sociale Udvalg, og

ud fra følgende betragtninger:

Det var med gennemførelsen af det indre marked nødvendigt at fastsætte fælles principper for tilrettelæggelsen af veterinærkontrollen, eftersom kontrollen ved de indre grænser skulle afskaffes;

Rådets direktiv 90/675/EØF (1) fastsætter principperne for tilrettelæggelse af veterinærkontrollen af tredjelandsprodukter, der føres ind i EF;

for at lette overgangen til den nye veterinærkontrolordning kan Kommissionen efter direktivets artikel 30 træffe overgangsforanstaltninger indtil den 30. juni 1995;

Kommissionen traf ved beslutning 92/571/EØF (2), senest ændret ved beslutning 95/55/EF (3), overgangsforanstaltninger, som tog hensyn til vanskelighederne ved at udføre veterinærkontrol af ikke fuldtharmoniserede produkter ved de ydre grænser;

det har ikke inden for den givne tidsramme for overgangsforanstaltninger været muligt at fastlægge alle de nødvendige kontrolordninger og navnlig ikke at gennemføre harmoniseringen af betingelserne ved indførsel af animalske produkter med oprindelse i tredjelande;

for at undgå afbrydelser i handelen med animalske produkter er det nødvendigt at udvide muligheden for at træffe overgangsforanstaltninger til at omfatte endnu en begrænset periode;

den nuværende frist for overgangsforanstaltninger udløber den 30. juni 1995, og det haster med at forlænge denne frist med virkning senest fra den 1. juli 1995 -

UDSTEDT FØLGENDE DIREKTIV:

Artikel 1

I artikel 30 i direktiv 90/675/EØF ændres »i tre år« til »indtil 31. december 1996«.

Artikel 2

Dette direktiv træder i kraft den 20. juni 1995.

Artikel 3

1. Medlemsstaterne sætter de nødvendige love og administrative bestemmelser i kraft for at efterkomme dette direktiv senest den 28. juni 1996. De underretter straks Kommissionen herom.

2. Når medlemsstaterne vedtager disse bestemmelser, henvises der deri til dette direktiv, eller de ledsages ved offentliggørelsen af en sådan henvisning. De nærmere regler for denne henvisning fastsættes af medlemsstaterne.

3. Medlemsstaterne meddeleler Kommissionen teksten til de vigtigste nationale retsforskrifter, som de udsteder på det område, der er omfattet af dette direktiv.

Artikel 4

Dette direktiv er rettet til medlemsstaterne.

(1) EFT nr. L 373 af 31. 12. 1990, s. 1. Direktivet er senest ændret ved Rådets afgørelse 95/1/EF, Euratom, EKSF (EFT nr. L 1 af 1. 1. 1995, s. 1).

(2) EFT nr. L 387 af 16. 12. 1992, s. 36.

(3) EFT nr. L 53 af 9. 3. 1995, s. 37.
Forslag til Rådets forordning (EF) om attende ændring af forordning (EØF) nr. 3094/86 om fastlæggelse af tekniske foranstaltninger til bevarelse af fiskeressourcerne (95/C 180/05) (Tekst af betydning for EØS) KOM(95) 212 endelig udg. - 95/0133(CNS)

(Forelagt af Kommissionen den 30. maj 1995)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 43

under henvisning til forslag fra Kommissionen,

under henvisning til udtalelse fra Europa-Parlamentet,

under henvisning til udtalelse fra Det Økonomiske og Sociale Udvalg, og

ud fra følgende betragtninger:

Ifølge Rådets forordning (EF) nr. 685/95 af 27. marts 1995 om forvaltning af fiskeriindsatsen, for så vidt angår visse fiskerizoner og visse fiskeressourcer i Fællesskabet (1) skal der indføres en ordning for forvaltning af fiskeriindsatsen i visse områder fra den 1. januar 1996;

en sådan forvaltningsordning skal sikre, at fiskeriindsatsen ikke øges, og at den eksisterende ligevægt bevares;

i henhold til artikel 12 i forordning (EF) nr. 685/95, for at sikre en rationel og ansvarlig udnyttelse af ressourcerne på et bæredygtigt grundlag, skal Rådets forordning (EØF) nr. 3094/86 af 7. oktober 1986 om fastlæggelse af tekniske foranstaltninger til bevarelse af fiskeressourcerne (2) ændres; ændringerne indebærer et forbud mod at anvende drivgarn ved fiskeri efter tunfisk i farvande henhørende under Portugals og Spaniens højhedsområde eller jurisdiktion i ICES-område VIII, IX og X og CECAF-området og et forbud mod at anvende snurpenot ved fiskeri efter tropisk tunfisk (bugstribet bonit, storøjet tun og gulfinnet tun) i farvande henhørende under portugisisk højhedsområde eller jurisdiktion i ICES-område X nord for 36°30' N samt i CECAF-området nord for 31°N og øst for 17°30' V;

følgelig bør forordning (EØF) nr. 3094/86 ændres -

UDSTEDT FØLGENDE FORORDNING:

Artikel 1

I forordning (EØF) nr. 3094/86 foretages følgende ændringer:

I afsnit IV, artikel 9, indsættes som stk. 17:

»17. Det er forbudt at anvende snurpenot ved fiskeri efter tropisk tunfisk (bugstribet bonit, storøjet tun og gulfinnet tun) i farvande henhørende under Portugals højhedsområde eller jurisdiktion i ICES-område X nord for 36°30' N og i CECAF-området nord for 31°N og øst for 17°30' V.«

I afsnit IV indsættes som artikel 9b:

»Artikel 9b

Det er forbudt for alle fartøjer at anvende drivgarn ved fiskeri efter tunfisk i farvande henhørende under Portugals og Spaniens højhedsområde eller jurisdiktion i ICES-område VIII, IX og X og CECAF-området, herunder, uanset artikel 1, i farvande henhørende under Spaniens højhedsområde eller jurisdiktion ud for De Kanariske Øer.«

Artikel 2

Denne forordning træder i kraft den 1. januar 1996.

Denne forordning er bindende i alle enkeltheder og gælder umiddelbart i hver medlemsstat.

(1) EFT nr. L 71 af 31. 3. 1995, s. 5.

(2) EFT nr. L 288 af 11. 10. 1986, s. 1. Forordningen senest ændret ved forordning (EF) nr. 3676/93 (EFT nr. L 341 af 31. 12. 1993, s. 1).
Forslag til Rådets forordning (EF) om ændring af forordning (EØF) nr. 189/92 om fastsættelse af bestemmelser for anvendelse af visse kontrolforanstaltninger, som er vedtaget af Organisationen for Fiskeriet i det Nordvestlige Atlanterhav (95/C 200/09) KOM(95) 266 endelig udg. - 95/0151(CNS)

(Forelagt af Kommissionen den 15. juni 1995)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 43,

under henvisning til forslag fra Kommissionen,

under henvisning til udtalelse fra Europa-Parlamentet, og

ud fra følgende betragtninger:

Ved Rådets forordning (EØF) nr. 189/92 (1) blev der fastsat bestemmelser for anvendelse af visse kontrolforanstaltninger, som er vedtaget af Organisationen for Fiskeriet i det Nordvestlige Atlanterhav;

Det Europæiske Fællesskab og Canada blev i fiskeriaftalen af 20. april 1995 enige om at indføre yderligere kontrolforanstaltninger for fiskerfartøjer, der driver fiskeri i det NAFO-regulerede område;

det er nødvendigt at ændre forordning (EØF) nr. 189/92 for at forpligte EF-fiskerfartøjerne til at overholde disse nye foranstaltninger -

UDSTEDT FØLGENDE FORORDNING:

Artikel 1

I bilaget til forordning (EF) nr. 189/92 foretages følgende ændringer:

1. I punkt 1.1 og 1.4 indsættes følgende led:

»- arter (ISO 3-alfa-kode) i kg (afrundet til nærmeste 100 kg)«.

2. I punkt 1.4 indsættes følgende afsnit:

»Disse rapporter skal fremsendes mindst seks timer i forvejen og skal indeholde følgende oplysninger i den angivne rækkefølge:«

3. Som punkt 1.5 indsættes:

»Omladning i det regulerede område. Denne rapport skal fremsendes mindst seks timer i forvejen og skal indeholde følgende oplysninger i den angivne rækkefølge:

A. fartøjets navn

B. radiokaldesignal

C. ydre identifikationsbogstaver og -tal

D. dato, klokkeslæt og position

E. meddelelseskoden `TRANS`

F. den samlede vægt pr. art (ISO 3-alfa-kode) i kg (afrundet til nærmeste 100 kg), der skal omlades

G. førerens navn.«

Artikel 2

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

(1) EFT nr. L 21 af 30. 1. 1992, s. 4.
Ændret forslag til Rådets forordning (EF) om ændring af forordning (EØF) nr. 1408/71 om anvendelse af de sociale sikringsordninger på arbejdstagere, selvstændige erhvervsdrivende og deres familiemedlemmer, der flytter inden for Fællesskabet, og forordning (EØF) nr. 574/72 om regler til gennemførelse af forordning (EØF) nr. 1408/71, forordning (EØF) nr. 1247/92 om ændring af forordning (EØF) nr. 1408/71, samt forordning (EØF) nr. 1945/93 om ændring af forordning (EØF) nr. 1247/92 (1) (95/C 242/05) (Tekst af betydning for EØS) KOM(95) 284 endelig udg. - 94/0111(CNS)

(Forelagt af Kommissionen i henhold til EF-traktatens artikel 189 A, stk. 2, den 28. juni 1995)

RÅDET FOR DEN EUROPÆISKE UNION HAR -

Som følge af udtalelsen fra Europa-Parlamentet bør der mellem første og anden betragtning indsættes følgende to betragtninger:

i artikel 20 bør situationen for en grænsearbejders familiemedlemmer bringes på linje med situationen for grænsearbejderen selv;

bestemmelserne i artikel 22, stk. 1, litra a) og c) bør udvides til at omfatte alle personer, herunder statsborgere i tredjelande, som er forsikret i henhold til en medlemsstats lovgivning, samt deres familiemedlemmer, som bor sammen med dem;

Som følge af udtalelsen fra Europa-Parlamentet bør der mellem anden og tredje betragtning indsættes følgende betragtning:

for tidligere grænsearbejdere og deres familiemedlemmer forekommer det nødvendigt at sikre en vis kontinuitet i tilkendelsen af den sygehjælp, som de modtog før, den pågældende blev pensioneret;

UDSTEDT FØLGENDE FORORDNING:

Artikel 1

Forordning (EØF) nr. 1408/71 ændres således:

1) Artikel 20 affattes således:

»En grænsearbejder og de familiemedlemmer, som bor sammen med ham, kan ligeledes opnå ydelserne i den kompetente stat. Disse ydelser udredes af den kompetente stat efter lovgivningen i denne stat, som om grænsearbejderen var bosat dér.«

1a) Efter artikel 22 indsættes følgende artikel 22a:

»Artikel 22a

Særlige regler for visse personkategorier

Uanset bestemmelserne i denne forordnings artikel 2 finder bestemmelserne i artikel 22, stk. 1, litra a) og c) ligeledes anvendelse på personer, uanset deres nationalitet, som er forsikret efter en medlemsstats lovgivning, samt de familiemedlemmer, som bor sammen med dem.«

1c) Følgende artikel 31a indsættes:

»Artikel 31a

Tidligere grænsearbejdere og deres familiemedlemmer - Særlige regler

En tidligere grænsearbejder, som senest har været beskæftiget i en anden medlemsstat end bopælsstaten, og som har ret til en pension eller rente efter lovgivningen i denne stat og til ydelser efter denne lovgivning, har, ligesom hans familiemedlemmer eller efterladte, ret til ydelser fra institutionen i denne medlemsstat og til udgift for denne stat, som om han var bosat dér.«

(1) EFT nr. C 143 af 26. 5. 1994, s. 7.